[image: image1.jpg]Qe

A3




РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________

Лајковац: 02.12.2016. год.

Број:909-03-00002/2016-01

З А П И С Н И К

Са четврте седнице Савета Колубарског управног округа, одржане 02.12.2016. године са почетком у 10.00 часова код председника општине Уб.

Присутни:

1. Горан Миливојевић, начелник Колубарског управног округа

2. Александар Јовановић Џајић, заменик председника општине Уб

3. Андрија Живковић, председник општине Лајковац

4. Драган Лазаревић, председник општине Љиг
5. Милован Лекић, заменик председника општине Мионица

6. Ненад Стевановић, заменик председника општине Осечина
7. Верка Лукић, помоћник председника општине Уб,
8. Драган Јанковић, шеф одсека у стручној служби КУО и секретар Савета.

Начелник КУО отворио седницу Савета и предложио 

ДНЕВНИ  РЕД


1. Организација иницијалног састанка представника градова и општина у сливу реке Колубаре са Канцеларијом за управљање јавним улагањима Владе Републике Србије;


2.Координација спровођења Закона о озакоњењу;


3.  Разно.

Дневни ред је једногласно прихваћен. 

1.Председавајући је дао уводну реч у вези прве тачке дневног реда- Организација иницијативног састанка представника градова и општина у сливу реке Колубаре са Канцеларијом за управљање јавним улагањима Владе Републике Србије. У организацији састанка имамо тренутно, само две наше општине, Ваљево и Лајковац, а можемо прикључити и Уб. Ове активности већ је спроводио Моравички управни округ, од којих смо и добили нацрт Протолола о сарадњи. Као начелник Колубарског управног округа контактирао сам и председника Градске општине Обреновац, господина Чучковића, који је предлог за одржавање састанка прихватио и предложио да се састанак одржи у Градској општини Обреновац. Председавајући је такође рекао да је неопходно да се састанак одржа до 15.12.2016.г. како би Канцеларија за управљање јавним улагањима планирала средства у  2017.години за ове намене. Потребно је да већ у понедељак 05.12.2016.г. договоримо одржавање састанка како би на време-до 15.12. 2016.г. потписали Протокол о сарадњи и аплицирали за средства. 


Присутни чланови Савета су прихватили предлог о одржавању састанка у Обреновцу и у предвиђеном року.


Дислусије по овој тачки дневног реда није било.


2. У оквиру друге тачке дневног реда председавајући је упознао присутне представнике општина о састанку који је Министарка грађевинарства, саобраћаја и инфраструктуре одржала у Влади РС са начелницима округа у вези активности на реализацији Закона о озакоњењу. На састанку је речено да се Закон неће мењати и да ће све активности око спровођења Закона морају завршити  за мандата ове Владе и друго, да Министарство прихвата да локалне самоуправе запосле потребан број стручних радника одређеног профила, који ће радити на овим пословима. Навео је бројеве укупно потребних радника за ове намене. Председници и представници општина сагласили су се да у комуникацији и сарадњи са Министарством  раде на овим пословима како би посао што брже и квалитетније урадили. Навели су да ће утврдити  број потребних радника и у сарадњи са Министарством запослити их преко Националне службе за запошљавање.


Начелник округа је такође пренео информацију да је у појединим општинама, код другостепених органа било и укидања првостепених решења због грешака у раду, и да је потребно да посебно воде рачуна о законитости у раду.


Председник општине Лајковац је рекао да је њихова општина пописала све објекте, са око 30. пописивача, а да сада предстоји доношење решења о  озакоњењу.


Како више није било дискусије, начелник је закључио дискусију по овој тачки.


3. Под разно- начелник је захвалио председницима и Градоначелнику Ваљева на сарадњи у 2016.години, да у наредној години такође очекује добру сарадњу и мало „агресивнији“ наступ према републичким органима у остварењу наших циљева односно за реализацију републичких пројеката на подручјима општина.


Дискусије више није било.

Председавајући је захвалио на присуству и закључио седницу.

Седница је завршена у 11.00 часова.

                                                                                            Записник  водио,

                                                                                            Драган Јанковић

